ఆర్‌బిఐ కొత్త గవర్నర్‌ ఉర్జిత్‌ పటేల్‌కు  
 కీలక బాధ్యతలు
ముంబై, ఆగస్టు 22: రిజర్వుబ్యాంకు కొత్త గవర్నర్‌కు అన్నింటి కంటేముందు ప్రభుత్వరంగ బ్యాంకుల తక్కువవడ్డీరేట్లు, బ్యాం కుల ఆస్తిఅప్పుల పట్టీల ప్రక్షాళన వంటి అంశాలు సవాల్‌గా పరిణమించనున్నాయి. ఇప్పటివరకూ ప్రస్తుత గవర్నర్‌ రఘు రామ్‌రాజన్‌ తగ్గించిన 150బేసిస్‌ పాయింట్లలో ప్రభుత్వ రంగ బ్యాంకులు మహా అయితే 75 బేసిస్‌ పాయింట్లు తగ్గించాయి. అంతకుమించి క్షేత్రస్థాయికి రిజర్వబ్యాంకు వడ్డీరేట్ల కోతలను చేర్చలేకపోయాయి. మహా అయితేమరో 10-15బేసిస్‌ పాయిం ట్లు వచ్చేరోజుల్లో తగ్గిస్తామని ప్రకటించాయి. రాజన్‌ ప్రధాన లెఫ్టినెంట్‌గా పేర్కొంటున్న డిఫ్యూటీ గవర్నర్‌ ఉర్జిత్‌పటేల్‌ పేరు ను ఎప్పుడైతే ప్రభుత్వంప్రకటించిందో ఆయనకున్న సాత్విక స్వభావం ఎంతమేరకు బ్యాంకులను ఆజమాయిషీ చేయగలద న్న భావన కూడా వ్యక్తంఅవుతోంది. ఆయనకు కూడా బ్యాంకు లు వడ్డీరేట్ల అమలుపై నిర్లక్ష్యంతో ఉన్నాయన్న అంశంతెలుసు. ద్రవ్యవినిమయ విధాన సమీక్ష నిర్ణయాలను ఆర్థిక వ్యవస్థలో మరింత చేరువచేర్చేందుకు కీలకం అవుతాయని అన్ని బ్యాంకు లకు తెలిసినా ఇప్పటికీ అన్నిబ్యాంకులు సగం బేసిస్‌ పాయిం ట్లు మాత్రమే తగ్గించాయి. జూలై నెలలో ద్రవ్యోల్బణం ఆరు శాతానికిపెరిగింది. 2017మార్చినాటికి లక్ష్యం5శాతంగా ఉంది. పటేల్‌ఆధ్వర్యంలో మరిన్ని వడ్డీరేట్లకోతలు ఉంటాయన్న ఆశలు అడుగంటేలా ద్రవ్యోల్బణంఉంది. భారతీయ బ్యాంకులు వడ్డీ రేట్లను క్షేత్రస్థాయికి అమలుచేయడంలో అనుసరించిన జిమ్మి కులు రాజన్‌ను అసహనానికి గురిచేసిన సంగతితెలిసిందే. నిర్థి ష్టమైన కార్యాచరణను విడుదలచేసిన రాజన్‌ ఆస్తి అప్పుల పట్టీ లను ప్రక్షాళన చేసుకోవాలని నిర్దేశించారు. అంతేకాకుండా మరింత నగదును బ్యాంకింగ్‌ సెక్టారుకు అందుబాటులోకి తెచ్చారు. అయితే బ్యాంకులుమాత్రం ద్రవ్యసమీక్షలో తీసుకున్న వడ్డీరేట్ల నిర్ణయాలను తక్షణమే అమలుచేసి క్షేత్రస్థాయికి తీసు కళ్లాలని మాత్రం ఒత్తిడి తీసుకురాగలిగారు. వడ్డీరేట్లు మరింత గా తగ్గించాలని ఆయన పదవినుంచి దిగేలోగా మరింత ఒత్తిడి తెస్తారని అంచనా. అయితే బ్యాంకర్లు మాత్రం మరింతగా వడ్డీ రేట్లు తగ్గించాలంటే ప్రతిఘటిస్తామని చెపుతున్నారు దీనివల్ల లాభాలపై ప్రభావం పడుతుంది. 120 బిలియన్‌ డాలర్లవరకూ ఉన్న మొండిబకాయిలను ప్రక్షాళన చేయాలనుకుంటన్న తరు ణంలో వడ్డీరేట్లు తగ్గిస్తే లాభదాయకత దెబ్బతింటుం దని వారి వాదన. ఇప్పటికే మానిరర్ధకఆస్తులు నికరవడ్డీ మార్జిన్లను హరిం చివేస్తున్నాయి. అందువల్ల వడ్డీరేట్లను తగ్గిస్తే మరింత లాభా లు తగ్గుతాయని ఒక ప్రభుత్వరంగ బ్యాంకరు పేర్కొన్నారు. రాజన్‌ తాను పదవి నుంచి దిగేముందు మార్జినల్‌ కాస్ట్‌బేస్డ్‌ లెండింగ్‌ రేట్స్‌ను కొంత సడలించే అవకాశం ఉందని అంచనా. ఏప్రిల్‌లో ప్రారంభించిన ఈ విధానం బ్యాంకర్లు మరింత త్వరి తగతిన డిపాజిట్లు, మార్కెట్‌ రేట్లలో మార్పులు తీసుకురావాల్సివస్తోం ది. అయితే బ్యాంకర్లు ఈ విధానానికి సైతం చెక్‌ పెట్టి అమలులో జా ప్యం చేస్తూ వచ్చా రు. రిజర్వుబ్యాం కు ఏకపక్షంగా తమపై ఒత్తిడి తీసుకురాలేదని, వడ్డీరేట్ల తగ్గింపు లో ఆర్‌బిఐ పాత్ర సూచనప్రాయంగా మాత్రమే ఉండాలని చెపుతున్నారు. ఈ అం శానికి సంబంధించి ప్రభు త్వం కూడా జోక్యం చేసుకో లేదు. ప్రధానమంత్రి నరేంద్ర మోడీ ప్రభుత్వం వడ్డీరేట్లు తక్కువగా ఉండాలని భావిస్తున్నా అందుకుఅనుగుణంగా కార్యాచరణకు రాలేదు. కార్పొరేట్ల పెట్టుబడులపునరుద్ధరణ కోరుతున్న ప్రభుత్వం బ్యాంకులపై ఒత్తిడి పెంచకూడదన్న భావనతో ఉంది. దీనిపై లాభదాయకత దెబ్బతింటుందన్నబ్యాంకర్ల భావనతో ఏకీభవించింది. బ్యాంకులు లాభాల్లో మాత్రమే కొనసాగలి. అందుకోసం తమతమ క్షేత్రస్థాయి కార్యాచరణను పరిక్షిం చుకోవాల్సి ఉంటుందని ఎస్‌బిఐ చైర్‌పర్సన్‌ అరుంధతీ భట్టాచార్య పేర్కొన్నారు. వడ్డీరేట్ల మార్పులు అనేవి జరు గుతాయి. అయితే బ్యాంకర్‌గా తానెంతవరకూ చేయగలనో అంతే చేయగలమని ఆమె స్పష్టంచేశారు. రాజన్‌ కంటే నిరర్ధకరుణాల కట్టడిలో పటేల్‌ కొంత మెతకవైఖరి అవలం భించగలరన్న భావన ఉంది. సహజంగానే రానిబాకీల కట్టడికి బ్యాంకర్లు ఎక్కువ కేటాయింపులు చేస్తారు. ఇది మరికొంతకాలం కొనసాగవచ్చు. అంతేకాకుండా కొంత వడ్డీ రేట్లు తగ్గించి రుణపరపతిని మరింత చేరువకావచ్చని చెపుతున్నారు. ఆర్‌బిఐ సీనియర్‌ అధికారి ఒకరు మాట్లా డుతూ బ్యాంకర్లు ఎంతవరకూ వడ్డీరేట్లు తగ్గించగలరో అంతవరకూ తగ్గించేవిధంగా చేయగలిగామని చెప్పారు. భారీ మొత్తంలో నగదును బ్యాంకులకు అందుబాటులోనికి తెచ్చామని చిన్నమొత్తాల పొదుపురేట్లను ప్రభుత్వం తగ్గించిందని, బ్యాంకులకు వడ్డీరేట్లు తగ్గించేందుకు ఇంతకంటే ఏంకావాలని ఆయన ప్రశ్నించారు.